L'article 18 de la Llei 10/2001, de 13 de juliol, d'arxius i documents, defineix el Consell Nacional d'Arxius com l'òrgan consultiu de l'Administració de la Generalitat de Catalunya en matèria d'arxius.
Aquest mateix precepte estableix els criteris amb què s'ha de determinar la composició del Consell i n'especifica les funcions.
El Decret 177/2003, de 8 de juliol, va regular la composició i el funcionament del Consell Nacional d'Arxius.
Aquest Decret té com objectiu establir una nova regulació sobre la composició i el funcionament del Consell Nacional d'Arxius.
Les finalitats del nou reglament del Consell són la d'ampliar la seva composició perquè hi hagi representació de més sectors de la societat, així com la d'estructurar el Consell en un Ple, òrgan decisori, i en una Comissió Permanent, la qual estudia, prepara i informa les propostes que se sotmeten al Ple i fa un seguiment dels acords presos.
D'acord amb l'informe de la Comissió Jurídica Assessora,
A proposta de la consellera de Cultura i d'acord amb el Govern,
1.1 El Consell Nacional d'Arxius té la composició següent:
Presidència: el conseller o la consellera de Cultura.
Vicepresidència primera: el director o la directora general del Patrimoni Cultural.
Vicepresidència segona: el subdirector o la subdirectora general d'Arxius
a) El director o la directora de l'Arxiu Nacional de Catalunya.
b) Un o una representant de l'Associació d'Arxivers de Catalunya.
c) Una persona arxivera d'un arxiu privat del Sistema d'Arxius de Catalunya.
d) Una persona arxivera d'un arxiu municipal del Sistema d'Arxius de Catalunya.
e) Una persona arxivera d'un arxiu universitari del Sistema d'Arxius de Catalunya.
g) Una persona arxivera responsable d'un arxiu central administratiu de la Generalitat.
h) Un representant de la Conferència Episcopal Tarraconense.
i) Un o una representant de l'Institut d'Estudis Catalans.
j) Una persona representativa d'un col·legi professional de Catalunya.
k) Un o una representant del Col·legi de Notaris de Catalunya.
l) Un o una representant del Consell de Col·legis de Secretaris, Interventors i Tresorers d'Administració local de Catalunya.
m) Una persona representativa d'una associació empresarial.
n) Una persona representativa d'una organització sindical.
o) Una persona representativa d'una entitat de cooperació i solidaritat internacional.
p) Una persona representativa d'un centre universitari on es formin professionals de l'arxivística.
q) Un o una representant de l'Associació Catalana de Municipis i Comarques.
r) Un o una representant de la Federació de Municipis de Catalunya.
s) Un professor o una professora d'història a proposta del Consell Interuniversitari de Catalunya.
t) Un professor o una professora de dret a proposta del Consell Interuniversitari de Catalunya.
u) Un o una representant de la Secretaria de Telecomunicacions i Societat de la Informació del Departament d'Universitats, Recerca i Societat de la Informació.
v) Un o una representant de l'Agència Catalana de Protecció de Dades.
w) Un o una representant de l'Agència Catalana de Certificació.
Secretària: una persona tècnica del cos de titulació superior, arxivers, de la Subdirecció General d'Arxius, a proposta d'aquesta, amb veu però sense vot.
1.2 La Presidència del Consell podrà decidir l'assistència de persones expertes a les sessions del Ple, per assessorar respecte dels assumptes inclosos en l'ordre del dia.
2.1 Les persones titulars de les vocalies, tret de les que tenen un caràcter nat, i de la secretaria del Consell Nacional d'Arxius són nomenades per resolució del conseller o de la consellera de Cultura.
2.2 El nomenament de les vocalies a què fan referència les lletres b), h), i), k), l), q), r), s), t), u), v), w) i x) de l'article 1.1 es fa a proposta de les entitats que s'hi esmenten.
2.3 Els nomenaments es fan per a un termini de tres anys, passats els quals poden ser renovats.
El Consell Nacional d'Arxius funciona en Ple i en Comissió Permanent.
4.1 El Ple, integrat per totes les persones membres del Consell Nacional d'Arxius, es reuneix de manera ordinària cada sis mesos i, amb caràcter extraordinari, sempre que sigui convocat per la Presidència, per pròpia iniciativa o a sol·licitud de nou vocals del Consell.
4.2 Per a l'exercici de les funcions que li atribueix la Llei 10/2001, de 13 de juliol, d'arxius i documents, el Ple del Consell Nacional d'Arxius pot encomanar a la Comissió Permanent la preparació d'estudis i propostes sobre matèries del seu àmbit funcional.
5.1 La Comissió Permanent del Consell Nacional d'Arxius té la composició següent:
Presidència: el director o la directora general del Patrimoni Cultural.
a) El subdirector o la subdirectora general d'Arxius.
b) El director o la directora de l'Arxiu Nacional de Catalunya.
c) El o la vocal representant de l'Associació d'Arxivers de Catalunya en el Ple.
d) El o la vocal del Ple que preveu l'article 1.1.g).
e) Dos o dues vocals escollits o escollides pel Ple d'entre les seves vocalies.
5.2 Són funcions de la Comissió Permanent: estudiar, preparar i informar les propostes que s'hagin de sotmetre a l'aprovació del Ple i el seguiment dels acords presos pel Ple.
5.3 La Comissió Permanent es reuneix quan la convoqui la Presidència, o a sol·licitud de tres vocals i, en qualsevol cas, almenys cada tres mesos."
Els i les membres del Consell tenen dret a percebre indemnitzacions per l'assistència a les reunions en les condicions que preveu l'Acord del Govern de 19 de maig de 1987, pel qual es fixen les dietes per assistència a reunions de les comissions assessores i altres òrgans consultius del Departament de Cultura, o acord que el substitueixi.
Es deroga el Decret 177/2003, de 8 de juliol, sobre la composició i el funcionament del Consell Nacional d'Arxius.